Раионк аԥсҭазаараҟынтә: Ҟәыруа Гагра араион аҿы аихамҩа ахылаԥшра иазкны
Ареспубликатә унитартә наплакы Аԥснытәи аихамҩа анџьныр хада Леонид Ҟәыруа арадио Sputnik иазеиҭеиҳәеит Гагра араион аҿы имҩаԥысуа аусурақәа ртәы.
"Аихамҩа ахьынӡанаӡааӡо аӡышьҭра иахьабалак иҟоуп. Џьара ичаԥаны, џьара анышә ҭыжааны. Ус иҟаҳамҵар амҩа иазеицәахоит иарбгоит, ижьакцоит. Шықәсырацәала аус ахьаҳамуц ыҟоуп. Гагра араион иахьаҵанакуа анхацәа урҭ аӡшьҭрақәа рҿы агәам-сам ҭарыжьуеит. Иҟоуп аҭыԥқәа аӡы рацәаны иахьеизо. Џьара еимаԥсаны ианааҟалалак аӡы уа еизуеит, ус еиԥш иҟоу аҭыԥқәа есышықәса иҳамрыцқьар ада ԥсыхәа ҳамаӡам. Иҟоуп ахыбрақәа аихамҩа иазаагәаны иргылоу. Ауааԥсыра рхала атрактортә усурақәа мҩаԥыргоит, аихамҩа аԥхасҭа арҭоит. Аӡышьҭарақәа еимарыԥсоит, уи иӡбатәу ак акәны иҟоуп", - ҳәа еиҭеиҳәеит Ҟәыруа.
Аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.